stanford-oval/wikipedia huggingface dataset:
Too Many People
משתתפים

פול מקרטני - שירה, גיטרה אקוסטית, גיטרה חשמלית, גיטרה בס
לינדה מקרטני - קולות רקע
יו מקראקן - גיטרה אקוסטית, גיטרה חשמלית
דני סייוול - תופים, כלי הקשה
הערות שוליים

↑  Paul McCartney | News | 'The 7” Singles Box' - Out 2 December 2022, paulmccartney.com (באנגלית)
1 2  Michael GallucciMichael Gallucci, Top 10 Beatles Post-Breakup Fight Songs, Ultimate Classic Rock, ‏2013-10-22 (באנגלית)
↑  Paul McCartney 1984 Playboy Interview, web.archive.org, ‏2012-11-10
1 2  Too Many People, The Beatles Bible, ‏2012-03-04 (באנגלית בריטית)
↑  Lennon and McCartney: together alone: a critical discography of their solo work, 2007, עמ' 45-46, ISBN 978-1-906002-02-2
↑  The Words and Music of Paul McCartney: The Solo Years, 2010, עמ' 28-29, ISBN 978-0-313-34969-0
↑  Jon Dolan,Simon Vozick-Levinson,Will Hermes,Rob Sheffield, Jon Dolan, Simon Vozick-Levinson, Will Hermes, Rob Sheffield, Paul McCartney's 40 Greatest Solo Songs, Rolling Stone, ‏2020-11-30 (באנגלית אמריקאית)
| --- | --- |
בקרת זהויות :  MusicBrainz work: 3802c28b-6360-3133-a453-0cf1357a5366 
אונו ולנון ב-1969
אבני דומינו (עוגה)

| --- | --- |

 
 מאכלים
 סוג:  מגדן 
 מוצא:  גרמניה 
 מרכיבים עיקריים:  לבקוכן 
 גבינות
 צורה:  קובייה 
 
עוגות אבני דומינו או דומינושטיין (בגרמנית: Dominostein; שפירושו אכן "אבן (אריח) דומינו") הן מסוג הממתקים שנמכרים בעיקר בעונת חג המולד בגרמניה ובאוסטריה.
מאפיינים

עוגות אבני דומינו הן מוצר קונדיטוריה שכבתי, הקשורה לעוגת נפוליאון, עוגת אופרה, עוגת פונץ', ועוגיות ג'אפה. לאבני דומינו יש בסיס של לבקוכן, שכבה אמצעית של ג'לי (למשל מדובדבנים חמוצים או ממשמשים), ושכבה עליונה של מרציפן או פרסיפאן (Persipan). הוא מצופה בשוקולד מריר (בדרך כלל).
היסטוריה

עוגות אבני דומינו הומצאו בשנת 1936 על ידי הרברט ונדלר (1912–1998) בדרזדן. בגלל המחסור במזון במהלך מלחמת העולם השנייה, הוא התכוון שעוגות קטנות אלה תהיינה בתקופה זו אלטרנטיבה במחיר נמוך יותר לפרליני שוקולד היקרים יותר שלו. העוגות אכן הפכו לפופולריות כנוטפרלין (פרלין מצוקה או פרלין חירום). המתכון המקורי של ונדלר השתמש ב-Pulsnitzer Pfefferkuchen (ג'ינג'ר מפולשניץ).
המפעל של ונדלר נהרס במלחמת העולם השנייה ונבנה מחדש ב-1952. בשנת 1972, החברה שלו הולאמה במהלך השלטון הקומוניסטי בגרמניה המזרחית. הממשלה החזירה את החברה לוונדלר ב-1990 במהלך איחוד גרמניה מחדש. בשנת 1996 רכשה Dr. Quendt GmbH & Co. KG, שבסיסה בדרזדן, את החברה ואת המתכון המקורי של אבני דומינו. עד אז הקונדיטוריה הפכה פופולרית ברחבי גרמניה, במיוחד במהלך חג המולד.
מכירות קמעונאיות

חברת ד"ר קונדט עדיין מייצרת ומוכרת את עוגות אבני דומינו המקוריות של ונדלר. יצרנים ומפיצים גרמניים אחרים כוללים את רשתות הסופרמרקטים אדקה, Favorina, Lambertz ו-Niederegger. קונדיטוריות קטנות בגרמניה מייצרות ומוכרות גם כן עוגות אבני דומינו, כולל וריאציות עם ג'לי תות שדה ונוגט. בארצות הברית, אלדי משווקת אותם כ"דומינוס שוקולד" תחת המותגים Deutsche Küche ו-Winternacht שלה.
הערות שוליים

1 2  "Dominostein: The Dresden Tricolor Confection Invented from Wartime Food Shortages".
↑  "BMEL - Lebensmittel-Kennzeichnung - Leitsätze für Feine Backwaren" [Guidelines for fine pastries]. www.bmel.de (בגרמנית). נבדק ב-2015-12-25.
↑  "Dresdner Dominosteine". www.landwirtschaft.sachsen.de (בגרמנית). אורכב מ-המקור ב-2015-12-26. נבדק ב-2015-12-25.
↑  "Deutsche Küche Chocolate Dominos". Aldi Things.
↑  "The Full Lineup of Aldi Winternacht Sweets". Aisle of Shame: Aldi Finds for Aldi Fans.
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
ייצור המוני במפעל לאמברץ
קופסת שוקולד אבני דומינו של Winternacht
Tha Crossroads

"Tha Crossroads" הוא שיר הקדשה מאת הלהקה בון ת'אגס אן הרמוני לראפר Eazy-E ששוחרר לאחר שמת ב-1995. הסינגל זכה בפרס גראמי והוא בין השירים המפורסמים ביותר של הלהקה. הרמיקס הרשמי, "(Tha Crossroads (Tha Flesh Flip Remix", כולל את החבר החמישי פלאש אן בון ובתים חדשים וישנים של חברי הלהקה.
רקע

במקור הוקדש השיר לחבריהם המתים של הלהקה ונקרא "Crossroads", אך לאחר מותו של איזי אי הם החליטו לשנות את שם השיר ל-"Tha Crossroads". השיר מבוצע על ידי חברי להקת בון ת'אגס אן הרמוני (קרייזי בון, לייזי בון, ביזי בון ווויש בון). השורות המהירות המאופיינות לחברי הלהקה, מוחלפות בשירה איטית יותר מבדרך כלל, ללא בוטות והרגשה של עצבות. לאחר שקיבלו חברי הלהקה שבחים רבים על השיר, החליטו להוסיף אותו לאלבום E 1999 Eternal. השיר היה להצלחה עולמית והיה בראש המצעדים במספר מדינות, כולל את המצעדים של בילבורד ומצעדיה של בריטניה.
השיר הגיע למקום הראשון במצעד הבילבורד הוט 100.
אדוה עדני

| --- | --- |
אין תמונה חופשית
 לידה:  10 בספטמבר 1965 (בת 59)
 מדינה:  ישראל 
 מקום לימודים:  בית צבי 
 בן או בת זוג:  דוד קיגלר 
 פרופיל ב-IMDb
 
אדווה עדני (נולדה ב-10 בספטמבר 1965) היא שחקנית ישראלית.
ביוגרפיה

בוגרת בית הספר למשחק "בית צבי" משנת 1990.
בין תפקידיה בתיאטרון באר שבע: הרו ב"מהומה רבה על לא מאומה", כלילת חן ב"הנסיכה והרועה", אוסי ב"הנאהבים", פיבי ב"כטוב בעיניכם", מרי וורן ב"ציד המכשפות", "יתוש בראש", שילה ב"אהבה וזיכרון", מימי ב"בית מלאכה", "נוכלים ואוהבים", אנה פרנק ב"אנה פרנק", ריטה ב"לחנך את ריטה", פרנצ'י בגריז, "בימינו לא יוצאים לדו-קרב", "אבודים ביונקרס".
הופיעה במחזהו של מתי גולן, "אטום", שהועלה בתיאטרון הקאמרי, בתפקיד עיתונאית המקורבת לראש הממשלה הנבחר.
בין השנים 1998–1999 השתתפה בשתי עונות של "פרפר נחמד". כמו כן, הופיעה בסדרות הטלוויזיה "הבורר", "הבורגנים" וב"תיכון השיר שלנו".
עדני נשואה לדוד קיגלר ואם לשלושה ילדים. מתגוררת בגבעתיים.
בעשור השני של המאה ה-21 לבני הזוג קיגלר מופע קומי משותף, "נישואים גרעיניים", המבוסס על חיי הזוגיות שלהם.
אבי דבש

| --- | --- |

 לידה:  24 ביולי 1969 (בן 55) ירושלים, ישראל 
 מדינה:  ישראל 
 שפות היצירה:  עברית
 תחום כתיבה:  שירה, פזמונאות
 
אבי דבש הוא משורר, פזמונאי וקריין רדיו ישראלי.
ביוגרפיה

דבש נולד ב-1969 בירושלים והוא בוגר הגימנסיה העברית רחביה. שירת בצה"ל כמתרגם ביחידה 8200 של חיל המודיעין. לאחר שירותו הצבאי, למד תקשורת ועיתונאות בבית הספר כותרת בתל אביב. תוך כדי לימודיו, החל לעבוד כקריין רדיו בתחנת קול הדרך של קול ישראל תחת הדרכתו של יוסי סיאס ולאחר מכן ברדיו ירושלים, שם היה מראשוני השדרנים כשהתחנה החלה את שידוריה בשנת 1995. בשנת 2002 עבד ברשת ב במסגרת התכנית שירים ושערים ולאחר מכן עבד מספר שנים כעיתונאי בתחום הנדל"ן והצרכנות בעיתון ירושלים של רשת ידיעות תקשורת. בשנת 2007 הצטרף לקיבוץ רמת רחל. בין השנים 2009 ל-2020 עבד כקריין בתחנת הרדיו אדומדיה, התחנה הקהילתית של מעלה אדומים, שם שידר סדרות ארוכות בנושא זמר עברי - סדרות על גדולי המשוררים והמלחינים בישראל, האלבומים הגדולים, וכן סדרות על גדולי הזמרים בארץ ועל תולדות הרוק הישראלי.
פעילותו המוזיקלית והספרותית

בשנת 2013 החל בפעילותו כפזמונאי. הוא חבר למוזיקאי קובי נזרי ויחד הם יצרו מיני-אלבום בשם "הדפים של חיי", בו נכללו שישה שירים שאת רובם כתב דבש והלחין ושר קובי נזרי. בהמשך חבר דבש למוזיקאים נוספים, כגון הזמרת שירן אלעד, שהלחינה והקליטה שיר אחד שכתב - "האם תאהב אותי עדיין"; הזמרת חני דינור, שהלחינה את שירו "אחרי כל השנים"; והזמר טל שגב, שהלחין את שירו "ביום הראשון של החורף", אותו הקליט והוציא כסינגל השחקן שרון צור, בתחילת 2020. בסוף שנת 2019 החל לכתוב שירה חופשית. ספר שיריו הראשון, "כשלא יהיה על מה לחלום", יצא לאור בתחילת שנת 2020 בהוצאת "פיוטית". ספר זה כלל את כל פזמוניו המולחנים, אך ברובו הורכב משירים חדשים שאינם מיועדים להלחנה. בסוף שנת 2022 יצא לאור ספר שיריו השני, "חשש לקרה במקומות המועדים", גם הוא בהוצאת "פיוטית". ספר זה כלל שירה חופשית בלבד. שיריו פורסמו על גבי במות שונות, כגון מוסף התרבות של מעריב, כתב העת משיב הרוח, כאן תרבות, קול ההמון, באנתולוגיות של תרבות. נטו וההוצאה לאור אוריון, רדיו תל אביב, בכיוון הרוח,  באתר השירה הבינלאומי Atunis Poetry ובאתרי שירה מקוונים. הוא חבר באגודת הסופרות והסופרים העברים בישראל ובאקו"ם.
פרויקט הנצחת אריק איינשטיין

בשנת 2020 החל בפרויקט מחקר מקיף בנושא הקריירה של הזמר אריק איינשטיין. במסגרת הפרויקט, אסף וריכז את כל שיריו של איינשטיין אותם ביצע בכל המסגרות השונות במהלך חייו - אלבומי האולפן והתקליטונים, אלבומי הלהקות בהן השתתף, השירים שביצע במסגרת תוכניות הטלוויזיה, ההצגות וסרטי הקולנוע בהם הופיע ושירים נדירים שלא הופיעו במסגרת אלבומיו. הפרויקט כלל מעל 620 שירים. הפרויקט הועלה לרשת החברתית פייסבוק וכן נכנס לאתר האינטרנט הרשמי של אריק איינשטיין. השירים הועלו לפי סדר יציאתם הכרונולוגי לפלייליסט בערוץ היוטיוב של אבי דבש. בעבור פרויקט זה קיבל אות הערכה משר התרבות חילי טרופר.
יצירתו

דבש הוא משורר לירי. לרוב, עוסקים שיריו באהבה ובחשש מניכור ואובדן, בגעגועים ובזכרונות ילדות. שירתו עוסקת גם בפן הקדוש וההיסטורי של העיר ירושלים ומאידך בפן הרוחני והתרבותי של העיר תל אביב.
ספריו

"כשלא יהיה על מה לחלום", 2020, הוצאת פיוטית. עורכת: שושנה ויג
"חשש לקרה במקומות המועדים", 2022, הוצאת פיוטית. עורכת: שושנה ויג
חיים אישיים

דבש נשוי ואב לשתי בנות. משנת 2007 הוא מתגורר בקיבוץ רמת רחל.
הערות שוליים

1 2 3 4  השתוקקות לאהבה בירושלים ומחוצה לה, באתר יונה שחורה: הוצאה לאור בעם, ‏2022-11-23
↑  שירים שנכתבו ע"י אבי דבש, באתר שירונט
↑  השקת "חשש לקרה במקומות המועדים" מאת אבי דבש, באתר יונה שחורה: הוצאה לאור בעם, ‏2023-01-22
↑  עשור למותו של אריק איינשטיין, באתר האתר הרשמי של אריק איינשטיין
↑  "אני יכול להגדיר את עצמי כ'לייט בלומר' בתחום הכתיבה", באתר מוקסיני, ‏2023-01-07
| --- | --- |
בקרת זהויות :  NLI: 987008187583505171  LCCN: no2023116084  VIAF: 405158790754438852641   WorldCat (עם VIAF): 405158790754438852641
אגנישקה וידרשל (בודנה)

אגנישקה וידרשל בודנה (בפולנית: agnieszka Budna Widerscha;‏ 24 בינואר 1909 – 11 באוגוסט 2004) הייתה פולניה שהוכרה כחסידת אומות העולם, על הצלת יהודים בזמן מלחמת העולם השנייה.
פעילות בתקופת השואה להצלת יהודים

אגנישקה נולדה בשנת 1909 בעיירה שהייתה בה קהילה יהודית גדולה. היא התייתמה מאמה בגיל 7 ולאחר מכן מאביה בגיל 11 וגדלה עם דודה ודודתה בגדיניה שבפולין. עם פלישת הגרמנים לפולין, גורשו תושבי המקום ואגנישקה נדדה לשלדיץ והתגוררה שם עם ידידה יהודייה וילדיה. לאחר מכן עברה לגור בחדר שכור אצל משפחה.
אגנישקה הכירה את היהודי מוטל גליצקי והתחתנה איתו בסתר. היא עבדה כמנקה במשרד הקריפו (המשטרה הגרמנית הפלילית) שם התחברה עם קבוצת יהודים שעבדו במקום.
כאשר התחילו לשלוח יהודים למחנות השמדה, אגנישקה צירפה לדירתה, לעליית הגג, את יצחק שהיה חבר לעבודה ואת אחיו אברהם. כדי שיהיה לה יותר מקום בשבילם בביתה, היא ביקשה מהמעסיק שלה שיתן לה דירה גדולה יותר עם עליית גג וקיר כפול שם החביאה את היהודים. כדי להעבירם למחבוא החדש, העמידה פני שיכורה ונתנה להם לסחוב אותה עד לבית החדש.
בהמשך, צירפה למחבוא גם את מלך הלבר, אחיהם של אברהם ויצחק, את דוד גרינברג שהיה חברם של האחים הלבר, ואת ליפה גליצקי אחיו של מוטל בעלה.
פעם אחת, שכנתה של אגנישקה ראתה את מוטל מסתובב ליד ביתה של אגנישקה. השכנה סיפרה בשוק המקומי שאגנישקה מחביאה יהודים בביתה ואיימה לספר זאת גם לגרמנים. בתגובה, הגיעה אגנישקה לשוק וסיפרה שהאיש שראתה השכנה היה מאהב שלה - של אגנישקה. בנוסף לכך, היא הזמינה את כולם כולל הגרמנים לבדוק אם הוא יהודי. השכנה חזרה בה מיד.
אגנישקה עשתה הכל כדי למנוע מהגרמנים למצוא את היהודים שהחביאה. היא קנתה ארנבים כדי להסוות את הרעש שעשו האנשים בעליית הגג, דאגה לקנות אוכל ממקומות שונים כדי שלא יחשדו בכמות האוכל ואמרה למוטל, שהיה חשמלאי, להתקין לחצן על מנת שאפשר יהיה להתריע על כך כאשר זרים מגיעים לבית ולאפשר ולתת זמן להסתתר.
לקראת סוף המלחמה, כאשר התקרבו הרוסים וההפצצות גברו, חפרו אגנישקה והיהודים שהסתירה בור בחצר הבית והסתתרו שם עד תום המלחמה. כאשר הגיעו הרוסים אל ביתה, סיפרה להם שהסתירה יהודים.
לאחר המלחמה

בסיום המלחמה כאשר הצבא האדום הגיע לאזור, יצאו הגברים ממחבואם אחרי 3 שנים בהן התחבאו בביתה של אגנישקה.
לאגנישקה ולמוטל נולדה בת, ובשנת 1946 כאשר בתם הייתה בת 3 חודשים נפטר מוטל. משפחתו של מוטל לקחה אותה אליהם לגרמניה, אך כעבור זמן חזרה לפולין והתגוררה בלגניצה. אגנישקה הכירה את בעלה השני, ישראל וידרשל, כאשר התחילה לעבוד בתאגיד יהודי.
כאשר הייתה בתה בת 8, דחפה אותה ילדה אל מתחת לגלגלי רכבת דוהרת, כדי לנקום בה על כך שאגנישקה הצילה יהודים. ב-1958 אגנישקה וישראל עלו לישראל יחד.
אגנישקה נפטרה בשנת 2004.
הכרה והנצחה

בתו של יצחק הלבר, ניצול שואה שהוסתר בביתה, הגישה בקשה ליד ושם להכרה באגנישקה כחסידת אומות העולם. בקשתה אושרה וב-4 בינואר 1987 הוכרה אגנישקה כחסידת אומות העולם וניטע עץ לכבודה בגן חסידי אומות העולם ביד ושם בירושלים.
סיפורה של אגנישקה נחקר במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב) ואותר קברה של אגנישקה בבית הקברות בקריית שאול.
לקריאה נוספת

פינצ'בסקי גרשון, חסד אחרון: סיפורם של חסידי אומות העולם בישראל, ירושלים: יש ושם, 2023 עמ' 130.
הערות שוליים

1 2 3  אגנישקה וידרשל (בודנה) באתר יד ושם
↑  
ראיון מצולם עם אגנישקה וידרשל
1 2 3  ארכיון יד ושם, תיק 3556
1 2  אורי דרומי, שישה יהודים בכסות של מאהב, באתר הארץ, 25 באוגוסט 2004
1 2  הצהרת אגנישקה וידרשל על הסתרת והצלת 6 יהודים, ארכיון יד ושם, תיק 3556
↑  מכתב מאת יצחק הלבר, 10 במרץ 1986, ארכיון יד ושם, תיק 3556
Smashing Four

|  כללי |
| --- | --- |
 תאריך הוצאה:  1 בפברואר 2018
 סוגה:  משחק אסטרטגיה מבוסס תורות
 פיתוח:  Geewa
 הוצאה לאור:  Geewa
 דרישות תוכנה
 מצבי משחק:  מרובה משתתפים
 פלטפורמות:  iOS אנדרואיד
 מדיה:  הורדה דיגיטלית (דרך App Store ו-Google Play)
 
Smashing four הוא משחק אסטרטגיה מבוסס תורות אשר פותח על ידי החברה הצ'כית Geewa (בהמשך נרכשה על ידי החברה האמריקנית AppLovin). לאורך השנים היו מעל ל-8 מיליון הורדות למשחק.
אופן המשחק

כל שחקן מרכיב לעצמו קבוצה של ארבעה שחקנים (גיבורים, Heroes). לכל שחקן יש נזק, כמות חיים, מהירות, משקל, גודל וכוח מיוחד.
המטרה היא להרוג את כל השחקנים של היריב. המשחק מבוסס תורות, כלומר לך יש תור לתקוף וליריב יש תור לתקוף.
זירות

לכל זירה יש מאפיין מיוחד.
חווה - זירה התחלתית, ללא מאפיין מיוחד.
קרחת היער - המאפיין המיוחד הוא פטריה באמצע הזירה שנותנת מהירות בונוס.
מחנה האורקים - המאפיין המיוחד הוא אש באמצע הזירה שמזיקה ליריב כשהוא נוגע בה.
העיר האבודה - בכל פינה של הזירה יש רעלים שמורידים חיים ליריבים שנמצאים שם בסוף התור. שטח הרעלים מתרחב בכל נגיעה בפינות.
בית היציקה - כפתורים שמשפריצים מים רותחים על היריב.
פסגת ההר - דרקון שעומד בצד של הזירה, כאשר נוגעים לו בציפורן העליונה הדרקון מזיק ליריב לחלק העליון בזירה, וכאשר נוגעים לו בציפורן התחתונה הדרקון מזיק ליריב לחלק התחתון בזירה. לא ניתן ללחוץ על שתי הציפורניים באותו תור.
האגם הקפוא - כדורי שלג שמפריעים למהלך המשחק, כשהם מתפוצצים יש להם נזק סביבתי.
המקדש - יש 2 מקלות באלכסון שכל לחיצה של שחקן בתור קבוצתו מסמנת אותו בצבע. כאשר שני המקלות בצבע זהה הם מתגלגלים על היריבים ומיזיקים להם, והצבע מתאפס.
טירת הבמבוק - זירה עם כישופים באמצע.
הזירה האחרונה משתנה בכל 14 ימים.
שחקנים > נפוצים

השחקנים הנפוצים ביותר. מקבלים אותם מכל "אורב" (דבר שהשחקן פותח כדי לקבל קלפים). נפתחים בשלב 1.
| שם | תרגום | זירה | כוח |
| --- | --- | --- | --- |
| Berserker | ברסרקר | חווה | צובר נזק כאשר הוא מתחת ל-50% חיים |
| Barbarian | ברברית | חווה | צוברת נזק כאשר היא פוגעת ביריב בתור של הקבוצה שלה. הנזק מתאפס בסוף התור שלה. |
| Knight | אביר | חווה | מקבל פחות נזק במכה הראשונה. |
| Archer | קשתית | חווה | כאשר היא פוגעת ביריב בתור של הקבוצה שלה, היא יורה 3 קשתות עם נזק. |
| Mice bandits | כנופיית עכברים | קרחת היער | כשהם מזיקים הם מצמידים סימון. בסוף התור הסימון "נופל" על הנפגעים ומוריד להם חיים. |
| Satyr | סאטיר | קרחת היער | צובר נזק כאשר הוא מכושף. |
| Treant | עצן | קרחת היער | כאשר הוא נוגע בשחקנים בתור של הקבוצה שלו, הם מתחזקים ב-65%. |
| Goblin | גובלין | מחנה האורקים | צובר נזק כאשר הוא נוגע בקירות, מתאפס בסוף התור של הקבוצה שלו. |
| Pirate | פיראט | מחנה האורקים | שותה שיקוי שמוסיף לו חיים בתחילת תורו. |
| Skeleton | שלד | העיר האבודה | במקום למות הוא הופך לערמת עצמות עם כמות מסוימת של חיים. חוזר לחיים בתחילת התור שלו. אם הורגים את ערמת העצמות לפני תורו, הוא מת בלי לחזור לחיים. |
| Naga | נאגה | העיר האבודה | מכפילה את הנזק שלה כלפי יריבים מכושפים. |
| Bomber | מפציץ | בית היציקה | כשהוא מת, הוא מפיל דינמיט שמתפוצצת בסוף התור של הקבוצה שלו. |
| Armadillo | ארמדיל | בית היציקה | מסיר כישופים משחקנים יריבים כאשר הוא נוגע בהם בתור של הקבוצה שלו, ומצמיד להם פצצה עם נזק סביבתי שמתפוצצת בסוף התור. |
| Golem | גולם | פסגת ההר | "מרעיד" את הקרקע של הזירה לכיוון של היריב הכי קרוב אליו בסוף התור של הקבוצה שלו. הרעידה מזיקה ליריב באזור ה"מורעד". |
| Frost fox | שועל שלג | האגם הקפוא | מתרפא בכמות כלשהי של חיים כאשר הוא נוגע בשחקן מכושף, בתור של הקבוצה שלו. |
| Yeti | יטי | האגם הקפוא | מקבל תוספת נזק ומהירות בפגיעה השנייה שלו ביריב, בתור של הקבוצה שלו. |
| Striker | חלוץ | המקדש | כאשר הוא מזיק ליריב, היריב מקבל עוד נזק כאשר מזיקים לו שוב. מתאפס בסוף התור. |
| Puppet master | מפעיל בובות | טירת הבמבוק | כאשר שחקן מהקבוצה שלו מת, הוא מייצר לו בובה עם נזק וחיים. הבובה מתחזקת בנזק כאשר היא פוגעת במפעיל הבובות. |
| Warrior | לוחמת | טירת הבמבוק | כאשר היא מזיקה לשחקן מתחת לכמות מסוימת של חיים, הוא הורגת אותו ועוברת דרכו. |
שחקנים > נדירים

מקבלים אותם מ"אורב" נדיר ומעלה. נפתחים בשלב 3.
| שם | תרגום | זירה | כוח |
| --- | --- | --- | --- |
| Giant | ענק | חווה | מפעיל נזק סביבתי בסוף התור של הקבוצה שלו. |
| Paladin | אביר קודש | חווה | מוסיף חיים לשחקנים מהקבוצה שלו כאשר הוא נוגע בהם בתור של הקבוצה שלו. |
| Assassin | מתנקש | חווה | מגביר את הנזק שלו כאשר לא תורו. |
| Wizard | קוסם | קרחת היער | כאשר הוא מזיק הוא מוסיף נזק סביבתי ששווה ל-20% מהבריאות הנוכחית של היריב. |
| Cultist | איש כת | קרחת היער | כאשר היא נוגעת באובייקט הוא משאירה "נקודות". בסוף התור של הקבוצה שלה, המצולע בתוך הנקודות מתפוצץ ומזיק ליריבים בתוכו. |
| Orc | אורק | מחנה האורקים | מזיק ליריבים קרובים כאשר הוא מזיק ליריב ספציפי. |
| Jaguar | יגואר | מחנה האורקים | מכפיל את הנזק כלפי היריב שמשחק אחרי. |
| Blacksmith | נפח | מחנה האורקים | מכשף חברים לקבוצה כשהוא נוגע בהם בתור של הקבוצה שלו בכישוף שכאשר מזיקים למכושפים, הנזק קטן יותר. |
| Blaze | להבה | מחנה האורקים | מבעירה יריבים כשהיא מזיקה להם. ההבערה מזיקה ליריב הבוער. כאשר יריב בוער נוגע ביריב אחר, הוא גם בוער. היריב מפסיק לבעור סוף אותו תור. |
| Warlord | שר צבא | מחנה האורקים | תוקע בקרן בתחילת כל תור של קבוצתו ומוסיף נזק לשחקן חברותי אקראי. |
| Banshee | בנשי | העיר האבודה | מכשפת את עצמה ושחקנים בקבוצה שלה בתוספת 30% מהירות בסוף התור של הקבוצה שלה. |
| Zombie | זומבי | העיר האבודה | מכשף יריבים כאשר הוא מזיק להם כך כשיורדים ליריבים המכושפים חיים בסוף התור של הקבוצה שלו. |
| Robot | רובוט | בית היציקה | מוריד פצצה כאשר מזיקים לו. הפצצה מתפוצצת עם נזק סביבתי בסוף התור של הקבוצה שלו. |
| Sorceress | מכשפה | פסגת ההר | מכשפת יריבים קרובים כך שהם פגיעים יותר בסוף התור של הקבוצה שלה. |
| Phoenix | עוף חול | פסגת ההר | כשהיא מתה היא הופכת לביצה. הביצה נשברת כאשר היא נוגעת באובייקט בתור של הקבוצה שלה. אחרי 5 פגיעות היא חוזרת לחיים עם נזק סביבתי. |
| Ice queen | מלכת הקרח | האגם הקפוא | מזיקה לכל השחקנים של היריב בסוף התור שלה. |
| Kong | קונג | המקדש | מפעיל נזק סביבתי כאשר הוא מתרפא. |
| Thunder idol | אליל הברקים | טירת הבמבוק | כאשר הוא מזיק הוא יורה ברקים. |
שחקנים > אפיים

השחקנים הנדירים ביותר. נפתחים בשלב 5.
| שם | תרגום | זירה | כוח |
| --- | --- | --- | --- |
| Priest | כומר | חווה | מוסיף חיים לכל השחקנים בקבוצתו בסוף התור של הקבוצה שלו. |
| Druid | דרואיד | קרחת היער | מזיק ליריב הכי בריא בסוף התור של הקבוצה שלו. |
| Enchantress | קוסמת | קרחת היער | כאשר היא נוגעת בשחקן מהצד שלה בתור של הקבוצה שלה, היא מכשפת אותו בתוספת נזק.. |
| Shaman | שמאן | מחנה האורקים | כאשר הוא מזיק ליריב, הוא מכשף אותו במינוס נזק. |
| Vampire | ערפד | העיר האבודה | מתרפא בכמות כלשהי של חיים כאשר הוא מזיק. |
| Wraith | רוח | העיר האבודה | עובר דרך שחקנים ושחקנים עוברים דרכו. |
| Genie | ג'יני | בית היציקה | נותן נזק ששוה ל-20% מכמות החיים המקסימלית של הניזוק. |
| Rocketeer | רוקטיר | בית היציקה | בתור שלו, יורה טילים עם נזק סביבתי במקום להזיק. כאשר שחקן מהקבוצה שלו נוגע בו בתור של הקבוצה שלו, העוצמה של הטילים מתחזקת בכמות ההתחלתית. החיזוק מתאפס בסוף התור שלו. |
| Sentinel | זקיף | פסגת ההר | במקום להזיק הוא יורה לייזרים. |
| Darkeling | דרקלינג | פסגת ההר | כאשר הוא פוגע בקיר בתור של הקבוצה שלו, הוא יורק כדור אש עם נזק סביבתי. |
| Frog Mystic | צפרדע מיסטית | המקדש | מייצרת חרקים שכאשר שחקנים מהצד שלה נוגעים בהם בתור של הקבוצה שלהם, הם מתרפאים. |
אורבים

השחקן פותח אורבים (Orbs) כדי לצבור קלפים.
הקלפים ממוינים לנפוצים (כדי לשדרג נפוצים) נדירים (כדי לשדרג נדירים) ואפיים (כדי לשדרג אפיים).
שווי הפרסים עולה לפי הזירה.
ישנם 5 סוגים:
אורב נפוץ - מעט קלפים נפוצים בלבד. האורב הנפוץ ביותר.
אורב נדיר - קלפים נפוצים בכמות גבוהה יותר ומעט קלפים נדירים.
אורב מלכותי - קלפים נפוצים ברמה בינונית ויותר קלפים נדירים.
אורב אפי - הרבה קלפים נפוצים, נדירים ברמה בינונית וקצת קלפים אפיים.
אורב מושלם - הרבה מאוד קלפים נפוצים, הרבה נדירים וקלפים אפיים בכמות בינונית.
הערות שוליים

↑  Smashing Four - Smashing PVP Multiplayer Battles, Smashing Four (באנגלית אמריקאית)
↑  Smashing Four, www.facebook.com
↑  מדובר בלטאה
Stereo Hearts

"Stereo Hearts" הוא סינגל של קבוצת הראפ רוק האמריקאית ג'ים קלאס הירוז בשיתוף פעולה עם הזמר האמריקאי אדם לוין. השיר יצא ב-14 ביוני 2011, כסינגל המוביל מתוך אלבום האולפן החמישי של ג'ים קלאס הירוז, The Papercut Chronicles II.‏ השיר נכתב על ידי טרווי מקוי, סטרלינג פוקס, עמר מאליק, בני בלנקו, אדם לוין ורובופופ, והופק על ידי בני בלנקו ורובופופ.
נכון לספטמבר 2023, השיר הושמע למעלה מ-757 מיליון פעמים ביוטיוב, ולמעלה מ-1.1 מיליארד פעמים בספוטיפיי.